text: Har du set en løs gris? 
  01 juli 2018 kl. 14.27
  Syd- og Sønderjyllands Politi melder om en gris på fri fod ved Esbjerg. 
  En lille, lyserød og måske en anelse nysgerrig gris er lige nu på tur rundt om i Esbjerg. 
  Syd- og Sønderjyllands Politi skriver på Twitter, at de savner en gris, der er brudt ud af sin indhegning. Grisen bor på Frøkærvej i Esbjerg, og den skulle gerne hjem igen. 
  Så hvis du ser eller måske endda har set en løs gris på gaderne i Esbjerg, kan du
  kontakte politiet på 1-1-4.
  Esbjerg - Hvis nogen skulle falde over en løs gris savner vi sådan en. Den er løbet fra Frøkærvej, hvor den er brudt ud af sin indhegning. Ring 114 hvis Du ser en gris på fri fod. Vagtchefen. #politidk
  
  